-боб. Қайта ташкил этилаётган тадбиркорлик субъектини — юридик шахсни давлат рўйхатидан ўтказиш

|
-боб. Қайта ташкил этилаётган тадбиркорлик субъектини — юридик шахсни давлат рўйхатидан ўтказиш
|
bet | 7/37 | Sana | 17.05.2024 | Hajmi | 2,41 Mb. | | #240838 |
Bog'liq dsfgndnbnbkfsbkl4-боб. Қайта ташкил этилаётган тадбиркорлик субъектини — юридик шахсни давлат рўйхатидан ўтказиш
25. Қайта ташкил этиш йўли билан тузилаётган тадбиркорлик субъектларини — юридик шахсларни давлат рўйхатидан ўтказиш, қайта рўйхатдан ўтказиш Тизим воситасида амалга оширилади.
26. Тадбиркорлик субъекти — юридик шахс:
ажратиб чиқариш йўли билан қайта ташкил этилганда — қайта ташкил этилаётган тадбиркорлик субъекти — юридик шахсга нисбатан унинг таъсис ҳужжатлари билан боғлиқ бўлган қайта рўйхатдан ўтказиш, ажратиб чиқарилаётган тадбиркорлик субъекти — юридик шахсга нисбатан эса — янгидан тузилган тадбиркорлик субъектини — юридик шахсни давлат рўйхатидан ўтказиш амалга оширилади;
қўшиб олиш йўли билан қайта ташкил этилганда — қўшиб олиш амалга оширилаётган тадбиркорлик субъектининг — юридик шахснинг таъсис ҳужжатлари билан боғлиқ бўлган қайта рўйхатдан ўтказиш Реестрга қўшиб олинган юридик шахс фаолиятини тугатиш тўғрисида ёзув киритиш билан амалга оширилади;
қўшиб юбориш, бўлиш ва ўзгартириш йўли билан қайта ташкил этилганда — янгидан тузилган тадбиркорлик субъектини — юридик шахсни давлат рўйхатидан ўтказиш амалга оширилади.
27. Қайта ташкил этиш йўли билан тузилаётган тадбиркорлик субъектларини — юридик шахсларни давлат рўйхатидан ўтказиш тегишлича ушбу Низомнинг 2 ва 3-бобларида назарда тутилган тартибда амалга оширилади.
Янгидан пайдо бўлган юридик шахсларни давлат рўйхатидан ўтказиш рўйхатдан ўтказувчи орган томонидан қайта ташкил этиш натижасида тугатилаётган акциядорлик жамиятининг чиқарилган қимматли қоғозлари бекор қилинганидан, шунингдек у Реестрдан чиқарилганидан сўнг амалга оширилади.
28. Давлат рўйхатидан ўтказиш, қайта рўйхатдан ўтказиш учун сўровнома ёки ариза юборилишидан олдин қайта ташкил этилаётган тадбиркорлик субъекти — юридик шахс томонидан кредиторларни таништириш учун ушбу Низомга 10-иловага мувофиқ расмийлаштирилган хабарнома Ягона порталда эълон қилинади. Бунда кўрсатилган хабарномани босма оммавий ахборот воситаларида эълон қилиш талаб этилмайди.
Агар қайта ташкил этилаётган тадбиркорлик субъекти — юридик шахс акциядорлик жамияти бўлса, тегишли ахборот қонун ҳужжатларида белгиланган тартибда қимматли қоғозлар бозорини тартибга солиш бўйича ваколатли давлат органининг расмий веб-сайтида — Корпоратив ахборот ягона порталида, шунингдек акциядорлик жамиятининг корпоратив веб-сайтида эълон қилинади
29. Ушбу Низомнинг 5-бобида назарда тутилган ҳолатларда:
қайта ташкил этиш йўли билан тузилаётган тадбиркорлик субъектларини — юридик шахсларни давлат рўйхатидан ўтказиш қайта ташкил этилаётган тадбиркорлик субъектлари — юридик шахслар жойлашган жойдаги рўйхатдан ўтказувчи органлар томонидан амалга оширилади;
агар қайта ташкил этиш йўли билан тузилаётган тадбиркорлик субъектлари — юридик шахслар жойлашган жой қайта ташкил этилаётган тадбиркорлик субъекти — юридик шахс жойлашган жойдан фарқ қилса, давлат рўйхатидан ўтказиш қайта ташкил этиш йўли билан тузилаётган тадбиркорлик субъектлари — юридик шахслар жойлашган жойда амалга оширилади.
|
| |